Ja tením ací una nova edició de la Marxa Senderista de Gilet, que es celebrarà el pròxim 12 de maig de 2019, a les 08:30 hores.\nLa Marxa Senderista de Gilet està organitzada pel Club de Muntanya Xocainet amb la col·laboració de l'Ajuntament de Gilet.\nLa VII Marxa Senderista de Gilet, té un traçat circular de 10.8 Km de dificultat mitjana amb un desnivell positiu acumulat de 379 m. L'altitud mínima és de 60 m ( barranc de la Maladitja baix dels ponts) i l'altitud màxima es de 381 m (Penyes de Guaita). El lloc de l'eixida i de l'arribada estarà situat en la Plaça Verge de l'Estrela de Gilet.\nPer a completar el recorregut s'ha estimat una velocitat mitjana d'uns 3.5 km/h, sent el temps aproximat per acabar la marxa d'unes 3:30 hores més el temps de parada per esmorzar. També s'ha estimat que el ritme més lent de la marxa siga de 3 km/h, sent el temps previst per acabar d'unes 4:00 hores més el temps de parada de l’esmorzar.\nEstà previst fer una parada per esmorzar d'uns 30 minuts al arribar al paratge conegut de Penyes de Guaita, punt intermig de la marxa.\nINSCRIPCIÓ DELS PARTICIPANTS:\nLes inscripcions es realitzaran a través de la pàgina web:\nEl nombre màxim de participants està limitat segons la normativa del Parc Natural de la Serra Calderona. L'Organització es reserva el dret de reduir el nombre de places per motius de seguretat o altres motius que puguen afectar el bon desenvolupament de la marxa. En qualsevol cas, aquesta modificació será anunciada amb suficient antelació en el Blog del Club de Muntanya Xocainet.\nS'estableix que el període d'inscripció per a la VI Marxa Senderista de Gilet s'obrirà el pròxim 13 d’abril de 2019 a les 0:00 hores i es tancarà el 10 de Maig a les 23:59 hores, si ben abans no s'han cobert el total de participants permesos.\nL'import de la inscripció s'estableix en 4 €, i inclou:\nEls menors d'edat, podran participar acompanyats dels seus pares o tutors legals, o d'un adult, que es faran responsables d'ells/d'elles durant tot el recorregut. A més hauran d'emplenar l'autorització en el moment de la inscripció.\nLa VI Marxa Senderista de Gilet transcorre per paratges d'alt valor ecològic.\n1. Lluitar contra l'erosió del sòl: Queda prohibit l'ús de dreceres fora dels camins i senderes marcades.\n2. Gestió correcta de residus : S'han d'utilitzar els contenidors i llocs habilitats a tals efectes, que es trobaran en el àrea recreativa de Sant Esperit a mitat de recorregut aproximadament o al finalitzar la marxa en el poble. Cada participant haurà de portar amb si les seues deixalles fins als punts mencionats anteriorment. Però sens dubte i sense poder evitar-ho, el nostre pas per la muntanya genera un impacte en el medi ambient, que des de l'Organització intentarem minimitzar-ho i deixar-ho tot millor de com ho trobem. Per aquesta raó, es destinarà una part de la vostra inscripció (0,55 €), per a l'elaboració d'un Fons Ecològic, que serà destinat per a la recuperació i neteja del nostre entorn natural\nPublicat per Pepe Nari a 19.4.19 Cap comentari:\nRUTA BENIDORM EL ALBIR Serra Gelada 12 01 2019\nCrònica per:Francecs Gimeno .\nEl dissabte 12 de gener ens acomboiem definitivament per fer la ruta que va des de Benidorm a l’Albir, pot ser ara va de bo després de molt de temps de preparar-la i per l’oratge o altres raons la vam haure de tornar arrere o suspendre, una ruta que recorre el Parc Natural de Serra Gelada que va ser aprovat l’any 2005 i que te una superfície de 5564 Ha la major part 4920 Ha en medi marítim.\nDeixem els cotxes a l’aparcament i punt de trobada a l’Albir i final de ruta on està l’oficina de turisme, Tere, Llorenç, Ramon, Ma José, Angels, Vicent, Paco baixem al poble buscant la parada del bus que ens portarà a Benidorm on ens esperen Geno i Lluis prop de la platja de Levant, en arribar iniciem la ruta carrer amunt entre edificis i xalets fins trobar la senda que porta a la creu, la trobem plena de fotos i dedicatòries en record de persones presumptament difuntes, s’ha convertit en un lloc de visita per part de familiars, que depositen flors en la creu i voltants, nosaltres aliens a qualsevol ritus, aprofitem les vistes i els graons del peu de formigó per esmorzar mentre contemplem la mar la ciutat i els seus gratacels, Terra Mítica, les instal·lacions turístiques que omplin el Racó de L’Oix, parc aquàtic, parc temàtic, campings i a la nostra esquerra el Puig Campana.\nEs hora d’aprofitar el bon oratge i encetem la ruta per una senda pedregosa i seguint indicacions i gps, el camí està prou marcat pel tràfec de senderistes que segueixen este itinerari amb prou pujades i baixades molt prop dels penya-segats que en diferents desnivells ens mostren l’evolució de l’erosió que configura un paisatge canviant, en la vegetació modelada pel vent marí i que s’ha adaptat al terra i al clima.\nAguaitar des de dalt ens permet gaudir del soroll de les ones colpejant les roques, endevinar els salts dels dofins que segueixen la seua ruta cercant bancs de peixos entre les illes xicotetes, que son producte de la contínua transformació del litoral, fins i tot la fauna a recer del vent, una perdiu gens poregosa, busca menjar i aixopluc, ben lluny del possibles depredadors naturals i dels caçadors que no massa lluny tenen el seu coto amb sembrats de blat esperant la fi de la veda.\nLes vistes de la Serra de Bèrnia i del litoral amb la platja del Racó i del Penyal d’Ifac cada vegada mes a prop ens diu que no queda massa ruta per caminar, un tram de senda prou costerut que fa cap a l’Alt del Governador es la major dificultat de tot el recorregut, des d’ací hi ha un desviament per anar fins al far de l’Albir, però seguim altres indicacions i baixem en sentit contrari i passem per un abocador clausurat i repoblat amb vegetació autòctona i recuperat com a espai de lleure, baixem per la senda envoltats de pins i de una vegetació amb plantes amb floració molt característiques de la zona sobre tot molt abundants pels voltants de l’aparcament.\nUnes cerveses en la taula d’un bar regentat per alemanys, molt concorregut per jubilats i grups de persones d’origen centre europeu ens fa constatar que estes poblacions desperten un gran interès pel seu clima, el litoral i la fesomia de la trama urbana, massa impactant per al medi ambient i la seua sostenibilitat.\nAnim i fins la propera ruta a Font del Comte el 3 de Febrer.\nFotografia: Geno, Paco, Ramon.\nPublicat per Pepe Nari a 20.3.19 Cap comentari:\nCrònica per : Francecs Gimemo.\nTot seguit creuem el barranc prop del “ Mini Lago” per la passarel·la i pels carrers de la urbanització Sant Esperit fem cap al camí del Barranc Balau que per pista i barranc ens mena fins el “carregador del Carmelo” i s’enfilem senda amunt per vora barranc, tot buscant l’aljup del Barranc Balau que ens espera com si el temps romanes quiet i els giletans i giletanes que tantes vegades han begut de les seues aigües no s’hagueren oblidat de la frescoreta que els oferia quan per finals d’agost el sol s’aplomava mentre recollien les garrofes dels bancals propers.\nTornem sobre les nostres passes i sobre les roques seiem per esmorzar, mentre contemplem la muntanyeta de la cova monedera que conté restes de terrisseria de l’Edat de Bronze i posteriors, ara anem cap al punt d’inici pensant en les cerveses i aperitiu, mentre venen la resta de socis, Encarna, Ferran, Mila, Antonio, Ilona, Tere, Llorenç, Geno, Lluis, Lola, que dinem en el menjador del convent amb posterior visita a les instal·lacions i biblioteca.\nLa experiència ha estat molt positiva i tot@s recordarem com es un orgue anglès en el cor de l’església, o els incunables i mega-llibres a la biblioteca amb les seues il·lustracions sobre pell de cabrit, necessitaríem molta paperassa per a descriure totes les vivències i sensacions que hem viscut en la visita guiada pel Prior Fernando, tot per la bona relació de Paco Sanchez Oron amb la comunitat franciscana que ens ha fet gaudir d’un dia del club molt especial.\nPublicat per Pepe Nari a 17.3.19 Cap comentari:


5 min. Nova York 27/10/2020 20:41\n987x555 Foto d'arxiu de la llibreria Strand\nFoto d'arxiu de la llibreria Strand / Strandbooks\nDurant mesos, la llibreria Strand de Manhattan ha quedat pràcticament deserta, des de la seva secció de ficció fins a la de cuina i la de llibres estranys. Però aquest diumenge, 30 minuts abans que obrís l’establiment, una dotzena de persones feien cua per poder-hi entrar. Havien vingut en resposta a la súplica de la propietària de la botiga, Nancy Bass Wyden, que aquest divendres a través de xarxes socials va explicar que els seus ingressos han caigut gairebé un 70% en relació als de l’any passat i que el negoci s’ha tornat insostenible. “Intentaré fer tot el possible per poder mantenir el nostre amor compartit per la paraula impresa –va escriure Bass Wyden–. Però per primera vegada en 93 anys d’història, necessitem mobilitzar la comunitat perquè compri a la llibreria i poder mantenir les nostres portes obertes fins que hi hagi una vacuna”.\n651x366 Foto d'arxiu de la llibreria Strand / Strandbooks Foto d'arxiu de la llibreria Strand / Strandbooks\nDavant la situació sanitària, la botiga ha organitzat lectures online , ha creat el programa Llibre del mes i ha impulsat la venda de caixes sorpresa amb llibres agrupats per gènere. La Strand també està programant visites privades a la seva col·lecció de llibres rars, ofereix la possibilitat de contractar un expert per organitzar les prestatgeries de casa i proporciona llibres decoratius per omplir les prestatgeries en l’era de les videotrucades.


Malestar als mercats de Barcelona per una pujada del 10,69% de la taxa municipal Malestar als mercats de Barcelona per una pujada del 10,69% de la taxa municipal – Tot Barcelona | Notícies i Informació d'actualitat a Barcelona\nMercat de la Llibertat. | Ajuntament de Barcelona\nMeritxell M. Pauné 19/12/2019 11:00 pm\nLa pujada d’impostos que s’aprova aquest divendres al ple de Barcelona té moltes repercussions, perquè afecta moltes ordenances fiscals diferents. Alguns dels encariments han tingut força ressò, com l’IBI dels habitatges, la taxa de les terrasses o la del clavegueram. Però d’altres han passat més desapercebuts, com un augment del 10,69% en la taxa dels mercats municipals.\nEls paradistes dels mercats fa setmanes que estan preocupats per aquest increment, que consideren “excessiu”. Han fet pinya per mostrar a l’Ajuntament la seva disconformitat a través de les dues majors associacions de paradistes de Catalunya, FEGRAM i AMMC. L’entitat va presentar 8 al·legacions a la nova ordenança, cap de les quals acceptada pel govern d’Ada Colau i Jaume Collboni.\nTambé han expressat les seves queixes al consell d’administració de l’Institut Municipal de Mercats de Barcelona (IMMB), de qui depenen les concessions de les parades. “Hem protestat per l’augment i sobretot per aplicar-lo tot de cop, voldríem que en tot cas es repartís entre els 4 anys del mandat“, exposa Eduard Escofet, president de la FEGRAM i paradista del Ninot. Fonts municipals, en canvi, argumenten que l’increment és fruit simplement de la recuperació de l’IPC des del 2010.\nFaçana del Mercat del Ninot / Barcelona Film Commission\nL’aprovació de la pujada d’impostos sembla difícil d’evitar, després que el govern municipal i ERC anunciessin dimarts un acord per la majoria d’ordenances fiscals i JxCat anunciés que s’abstindria en pro de la negociació del pressupost al gener. Tot i així, els paradistes no llencen la tovallola: “Continuarem lluitant per una aplicació més progressiva durant els 4 anys, des de dins del consell d’administració”, diu Escofet. Així, afegeix, l’increment quedaria en un 2,67% anual i seria menys brusc. Si el govern no s’hi avé, afegeix, els paradistes estan oberts a valorar ajudes, contrapartides o almenys un fraccionament del pagament.\nA més de la pujada de la taxa bàsica, també s’oposen a un nou recàrrec del 5% que se’ls aplicarà per la gestió administrativa dels serveis comuns que el mercat presta a les parades. Són especialment crítics amb els subministraments energètics, pels que demanen més transparència sobre els consums reals i la cerca proactiva d’eficiència i preus de mercat més barats per part de l’administració.\nEls paradistes estan ara mateix immersos en la campanya de Nadal, un període de molta activitat als mercats d’alimentació. El sector fa anys que s’esforça per adaptar-se als canvis d’hàbits de compra i de consum i reclama una mica més de suport municipal al petit comerç. Els mercats pendents de reforma o en barris fràgils són els més perjudicats per l’encariment de taxes.\nAjuntament de Barcelona Comerç Mercats\nPau B. 20/12/2019 11:58 am\nDisfruten de lo votado. La estatalización comunista sigue su curso.


Dissabte 18 d’abril de 2020 – 35é dia de confinament (37é a Igualada)\nLa ruta: A l’hora esmentada, tots/es les que us hageu apuntat prèviament a la sortida, us connectareu mitjançant l’enllaç que haureu rebut a l’aplicació Zoom (com ja hem fet altres vegades)\nLes cuineres i el cuiner que ens faran de xefs, ens comentaran la seva recepta triada de “Cuina de muntanya” i després li podreu fer les preguntes que tingueu per aclarir dubtes respecte a l’elaboració del plat proposat.\nEl termini per apuntar-se a la sortida s’acaba demà divendres a les 14 h i s’ha de fer enviant un correu a maifemcim@gmail.com\nDurant la tarda de divendres, els/les que us hagueu apuntat, rebreu per correu la recepta, per que la pugueu mirar-la i preparar-vos les preguntes que vulgueu fer.\nFins demà divendres 17 d’abril, apuntar-vos a la sortida per correu a maifemcim@gmail.com com a molt tard a les 14 h.\nConnectar-vos el dissabte 18 d’abril a les 12 h a la sessió de Zoom per mitjà de l’enllaç que rebreu els/les que us hagueu apuntat.\n(Amb aquestes mesures surten 10 canelons grans)\n6 cuixes de confit d’ànec ja cuinats.\nOli del confit\n3 cebes grosses de figueres i 5 escalunyes\n3 cullerades de pinyons torrats una mica a la paella\nFormatge ratllat al gust (Marca Cadí)\n4 pomes àcides Reineta ó Granny Smith\n2 blocs Foie micuit\nUnes làmines de trufa per decorar el caneló\nObrim el confit i el posem una mica al mica al forn a 150º ó al microones per tal de que el greix es desfaci.\nTallar la carn ben esmicolada a mà i reservar.\nTallar la ceba i la escal·lònia a cuadradets ben petits (brunoise) i fregir-les a foc lent amb l’oli del confit fins que estiguin transparents.\nAfegim la poma àcida tallada a cuadradets petits i la coem durant uns 15 minuts.\nTallarem les prunes sense pinyol ben petites, torrarem lleugerament els pinyons (en una paella sense oli) i tot plegat ho incorporarem a la carn d’ànec i la ceba. Afegirem el Pedro Ximenez i ho deixarem reduir fins que l’alcohol s’evapori.\nAfegir la nata líquida i el foie fins que quedi una textura suau. Deixar refredar.\nMentre tant preparar les plaques; tant si utilitzem Wonton ó RANA no caldrà bullir-les.\nAnirem col·locant la pasta dels canelons sobre un drap.\nAgafem porcions del farciment, farcim i enrotllem fent una mica de pressió per tal de que quedin ben tancats.\nPrepararem una falsa beixamel. Fondrem la mantega a foc suau en una paella i afegirem la nata líquida. Quan arrenqui el bull, incorporarem el parmesà rallat, el pebre, la sal i la nou moscada. Anirem remenant fins que espesseixi. Si veiéssim que no acaba de lligar, hi podem afegir una cullerada de Maizena.\nPrepararem unes safates, que prèviament haurem untat amb mantega.\nA la base hi posarem una mica de beixamel.\nSeguidament hi col·locarem els canelons ben enrotllats. Els cobrirem amb beixamel i espolsarem amb formatge ratllat.\nServirem amb una mica de trufa per sobre i unes avellanes esmicolades.\nOn podem trobar les cuixetes de confit d’ànec?\nAl lloc on habitualment comprem el pollastre i el conill per encàrrec.\nAl Alcampo i grans superfícies trobarem les cuixes envasades al buit individualment o en llauna (en aquest cas solen contenir 4 ó 5 cuixetes)\nQuines plaques de canelons utilitzar?\nProposo dues opcions:\n1.-Si voleu que surtin canelons de la mida estàndard i no voleu feina, podem utilitzar plaques de canelons xinesos WONTON. No fa falta bullir-los. Un cop fets es poden congelar.\nAquestes plaques es troben cada cop mes sovint en grans superfícies on tenen un espai dedicat a productes asiàtics. Us puc recomanar una botiga especialitzada a Barcelona, C/.Balmes, 6\n2.-En el cas de que vulguem presentar un caneló gran per persona (queda molt bé), farem servir plaques de lasanya fresca de la marca RANA. Tampoc cal bullir-les i un cop farcits el canelons, es poden congelar sense problema.\nCostellam de porc a l’agredolç amb patata panadera\n1 k de costellam de porc, partit horitzontalment\n1. Barrejar el vinagre amb la mel, la pastilla de brou esmicolada, el vi negre, la sal i els pebres vermells.\n2. Amb aquesta barreja, pintar el costellam per tots els costats i abocar per sobre la meitat restant de la barreja.\n3. Deixar marinar unes 2h.\n4. Posar el costellam al forn pre-escalfat a 180º. Prèviament caldrà afegir-hi un raig d’oli.\n5. Durada aproximada de la cocció 1h.\n6. A mitja cocció girar-ho, posar-hi les herbes i afegir-hi la resta de la barreja.\n1. Pelar i tallar les patates a rodanxes.\n2. Tallar la ceba a tires finetes.\n3. Posar-ho en una safata tot barrejat.\n4. Pelar i aixafar l’all, posar-lo en un vol amb el pebre negre, la sal i julivert o herbes aromàtiques i barrejar-ho amb l’oli.\n5. Tirar-ho per damunt les patates i barrejar-ho be.\n6. Tapar la safata amb paper d’alumini.\n7. Posar-ho al forn a 160º aproximadament 1h fins que quedin tendretes i confitades.\n8. Treure el paper d’alumini, tirar-hi el vi blanc i posar-ho novament al forn, ara a 180º fins que estiguin daurades.\nConill boletaire o més ben dit, conill de muntanya amb llenegues, perfumat amb herbes aromàtiques de casa.\nAquí us presento la meva versió d’un clàssic dels plats catalans de muntanya. Encara que és més aviat un plat de tardor, estació en la que es cullen les llenegues, si sou previsores i les feu en conserva, el podreu gaudir tot l’any. Es pot acompanyar amb patates, arròs o altres tonteries; a mi m’agrada sucar-hi una bona llesca de pa en la salseta.\n1 conill tallat a trossos no massa grans.\n3 cebes de figueres mitjanes.\n2 o 3 tomàquets madurs no gaire grans.\n½ got de conyac (a mi m’agrada que sigui sec i aromàtic, tipus armanyac).\n400 gr de llenegues de confiança (collides fresques i confitades a casa).\nSal, pebre negre i comí (anís).\n1 branca de romaní, farigola, sàlvia (o altres a gust) i una fulla de llorer.\n3 llesquetes de pa torrat.\n2 dents d’all.Julivert.\n1. Treure tota la grasseta del conill (reservar-la), separar el fetge i els ronyons (reservar-los), tallar les puntes estretes de les espatlletes i les cuixes (reservar-les). Salpebrar els talls de conill que han quedat ben nets.\n2. En una cassola “ben parida” posar-hi oli i tot el que em reservat en el pas anterior.\n3. Quan el fetge i els ronyons estiguin fets, treure’ls de la cassola (reservar-los). Quan el que resta a la cassola estigui dauradet afegir un cullerot de caldo i reduir fins que en quedi la meitat (repetir aquesta operació tres vegades). Un cop acabada la tercera reducció, colar i reservar aquest caldet. Treure de la cassola el que ha quedat.\n4. Aboqueu les llenegues amb el seu oli i suc a la cassola i deixeu-les fins que s’evapori l’aigua que hagi pogut restar a la conserva. Afegir una mica d’oli si veieu que en manca.\n5. Retireu i reserveu les llenegues i en l’oli que ha quedat fregiu el conill fins que estigui daurat.\n6. Talleu la ceba a daus grandets. Afegir a la cassola. També els ronyons i el fetge si són del vostre gust.\n7. Abaixar el foc i tapar. Anar remenant de tant en tant fins que la ceba estigui potxada. Afegir la cabeça d’alls, el pebre i les herbes embolicades dins una fulla de porro per que no s’escampin i sigui més fàcil de retirar-les al final de la cocció.\n8. Mantenir la cassola a foc lent i tapada fins que la ceba estigui caramel·litzada.\n9. Ratllar i tamisar el tomàquet. Afegir-lo a la cassola junt amb el comí i el conyac. Apugeu una mica el foc i deixeu que s’evaporin els alcohols. Abaixeu el foc, tapeu i deixeu coure a foc mig 10 minuts.\n10. Afegim el que ens ha quedat de brou a la cassola i les llenegues. Deixar coure uns 30 minuts a foc lent tapat.\n11. Fem la picada amb les ametlles i les avellanes torrades, els pinyons, l’all, el julivert, una mica de sal i el pa torrat. Quan la tinguem feta li afegirem el caldet de la reducció que hem guardat en el pas 3.\n12. Afegim la picada a la cassola i deixem 15 minuts fent xup-xup. Passat aquest temps retirar del foc, retirar les herbes aromàtiques i deixar reposar.\nÉs una recepta per fer sense preses.\nMillor encara si el deixem d’un dia per l’altre per cruspir-ne el resultat; serà més bo i la paciència o la impaciència ajuda.\nAcompanyem aquest plat amb un bon pa i un bon vi.


Diferència entre valor d'estalvi d'amtrak i flexible\nDiferència clau: estalvi Amtrak vs valor i flexible\nAmtrak és un servei ferroviari de viatgers que ofereix serveis interurbans de mitjana i llarga distància als Estats Units i algunes parts del Canadà. A Amtrak Tarifes hi ha tres opcions: Estalvi, Valor i Flexible. La diferència entre ells rau en les regles de devolució i les restriccions que s’apliquen a elles. És important conèixer la diferència entre aquestes diferents opcions per seleccionar la millor opció tarifària que més s’adapti a vosaltres. Aquest article examina la diferència entre estalvi Amtrak, valor i flexible. La diferència clau entre Amtrak Saver, Value i Flexible són les regles de reembossament: Amtrak Flexible és totalment reemborsable independentment de la data de cancel·lació, però Amtrak Value té diverses restriccions quant a la devolució, mentre que Amtrak Saver no és reemborsable.\nCONTINGUTS 1. Visió general i diferència de la clau 2. Què és Amtrak Saver 3. Què és el valor Amtrak 4. Quina diferència hi ha entre Amtrak Saver i el valor 5. Què és Amtrak Flexible 6. Quina és la diferència entre Amtrak Valor i Flexible 7. Costat Comparació per costat: valor Amtrak vs estalvi vs flexible 8. Resum\nQuè és Amtrak Saver?\nLes tarifes d’estalvi Amtrak són les tarifes més baixes entre les tres opcions i inclouen moltes ofertes amb descompte. Tot i això, no estan disponibles a tots els trens i autobusos, i fins i tot el nombre de places disponibles és limitat. A més, Amtrak Saver no és reemborsable; tanmateix, el bitllet es pot cancel·lar i el valor del bitllet es pot emmagatzemar com a crèdit en un val electrònic que es pot utilitzar per a futurs viatges amb Amtrak.\nQuè és Amtrak Value?\nEl valor de Amtrak és una de les opcions de tarifa reemborsables que ofereix Amtrak. Aquesta tarifa ofereix diverses opcions de reemborsament.\nTotalment reemborsable si es cancel·la en menys de 48 hores abans de la sortida. Es cancel·larà un 20% de quota si es cancel·la menys de 48 hores abans de la sortida. El bitllet amb valor es pot cancel·lar i el valor del bitllet es pot guardar com a crèdit en un val electrònic que es pot utilitzar per a futurs viatges Amtrak.\nTanmateix, si no es cancel·la el bitllet i el passatger no apareix, es perdrà l’import total. Aquest import no es pot aplicar també a futurs viatges.\nLa tarifa Amtrak Value està disponible a tots els trens i autobusos; en canvi, el nombre de seients és limitat.\nQuina diferència hi ha entre Amtrak Saver i Value?\nLa tarifa per estalviar a Amtrak és més barata que Amtrak Value. Tot i això, hi ha alguns desavantatges de Amtrak Saver quan es compara amb Amtrak Value. Amtrak Saver no és reemborsable mentre que Value té diverses opcions de reemborsament. Amtrak Value també està disponible a tots els trens i autobusos, mentre que l'opció Estalvi no està disponible a tots els trens o autobusos.\nQuè és Amtrak Flexible?\nLes tarifes d'Attrak Flexible estan disponibles a la majoria de trens i autobusos, tot i que el nombre de seients de cada servei és limitat. La tarifa flexible és totalment reemborsable i ni tan sols necessita cap quota de reembossament. Hi ha dos mètodes per cancel·lar i obtenir la devolució:\nEs pot cancel·lar l’entrada per reemborsament complet. El valor del bitllet es pot desar com a val per a futurs viatges.\nQuina diferència hi ha entre Amtrak Value i Flexible?\nLa diferència principal entre Amtrak Value i Flexible són les opcions de reemborsament. Amtrak Value té diverses opcions de reemborsament, però si el passatger no cancel·la el bitllet 48 hores abans de la sortida programada. Amtrak Flexible no té aquestes restriccions; la tarifa flexible és totalment reemborsable. Tot i això, Amtrak Value està disponible per a tots els trens i autobusos, mentre que és possible que Flexible no estigui disponible en alguns autobusos i trens.\nQuina diferència hi ha entre Amtrak Saver Value i Flexible?\nResum: Estalvi Amtrak vs Valor vs Flexible\nRelació, estalvi i flexibilitat són les tres opcions de tarifa disponibles a Amtrak Fare. La principal diferència entre el valor d’estalvi i el flexible resideix en la seva reemborsabilitat. El valor de Amtrak és reemborsable completament si es cancel·la en menys de 48 hores abans de la sortida; en canvi, es carregarà un 20% de tarifa si es cancel·la menys de 48 hores abans de la sortida. El valor Amtrak, que és el preu més baix, no es pot reemborsar, mentre que Amtrak flexible és totalment reemborsable independentment de la data de cancel·lació.\nImatge cortesia: 1. “Logotip de Amtrak 2” Per Desconegut - PDF (domini públic) a través de Wikimedia Commons\nnans vs elfsdoomsday a Batman vs Supermanclickfunnels vs leadpages 2017lelouch vs charlesdistribució selectiva i exclusivabret hart vs ric flairtallant vs voluminositatclau externa i primària\nDiferència entre Gneiss i granitDiferència entre Geologia i PetrologiaDiferència entre reserva i prestacióDiferència entre llit i bressolDiferències entre l'helicòpter i el talladorDiferència entre la farina d’ametlles i la farina d’ametllesDiferència entre secció longitudinal i transversalDiferència entre l’autoestima i l’autoeficàcia


Castells Catalans: de febrer 2016\nNom del castell: Castell de Roca\nMunicipi: Sant Miquel de Campmajor\nCoordenades: E 2.680278 N 42.163611 (Geogràfica - ETRS89)\nCom arribar-hi: prendre la carretera GIP-5244 que va de Sant Miquel de Campmajor a Santa Maria del Coll i passat el km 2 prendre un trencall a la dreta que amb uns dos quilòmetres ens hi durà.\nEl Castell d’en Roca (o de Roca), és dreçat al costat mateix del riu Ser, a prop d’un salt d’aigua i del punt de confluència amb el Ritort, en l’extens i disseminat terme municipal de Sant Miquel de Campmajor. És tractaria més aviat d’una casa forta, potser del tipus anomenat força, com les que es descriuen a la Garrotxa.\nLa primera notícia que trobem d’aquesta fortificació, podria ser una referència a Ramón de Roca de l’any 1174, el qual tenia drets als Balbs, a la vall d’en Bas; no està clar, però, que aquest cavaller, membre d’una nissaga que segurament pertanyia a la baixa noblesa, fos realment el senyor del castell del Pla de l’Estany. Abans de 1279, havia estat enterrat a Banyoles Pere de Roca, que sembla que fou senyor del castell o casa forta de la Roca, a la vall de Campmajor. L’any 1320, consta que Pere de Prat de Girona, posseïdor del castell de la Roca, féu un establiment d’un tros de terra situat al bosc del castell, prop del mas Piells (o Espielles).\nActualment té més aviat aspecte de masia, tot i que conserva la seva torre, situada a l’esquerra de la façana principal, encarada a migdia. Consta de tres construccions adossades l’una amb l’altra. És de planta rectangular amb un petit pati interior al voltant del qual s’organitzen les dependències. Consta de planta baixa i un pis. La porta principal és d’arc de mig punt adovellat i al primer pis hi ha una finestra geminada, sense capitell i amb decoració floral a l’imposta dels arcs. La resta d’obertures són rectangulars. La torre és l’element més antic de la casa forta, que es dataria en època del romànica tardà, és a dir, entre les darreries del segle XIII o començament del XIV.\nExtret de: https://ca.wikipedia.org/wiki/Castell_d’en_Roca\n+ fotografies: CastellsCatalans/Castell de Roca\n+ informació en PDF: CastellsCatalans/Castell de Roca\nPublicat per Castells Catalans a 9.2.16 Cap comentari:\nEtiquetes de comentaris: castell, Castell de Roca, Castells de Catalunya, castellsCatalans, Castillos de Cataluña, castle, Catalunya, Pla de l'Estany, Sant Miquel de Campmajor\nNom del castell: Falgons\nCoordenades: E 2.663333 N 42.107778 (Geogràfica - ETRS89)\nCom arribar-hi: cal prendre la carretera GI-524 de Banyoles a Santa Pau i entre els km. 25 i 24 s’agafa la GIV-5246, la qual amb 4 km ens situa en aquest indret on hi ha el castell.\nEl castell termenat de Falgons és a Falgons, entitat de població del disseminat terme municipal de Sant Miquel de Campmajor, a poca distància de l’església parroquial de Sant Vicenç de Falgons, al vessant oriental de la serra de Falgons, contrafort de les serres de Finestres i Rocacorba.\nEls orígens són confusos i embolicats amb l’origen del llinatge dels Cartellà, nissaga que la llegenda fa remuntar fins al temps de Carlemany (742-814). El 823 es té notícia de Galceran I, casat amb Sabina, filla de Jofre Rocabertí. El 985, Guillem de Cartellà participa en la reconquesta de Barcelona pel comte Borrell acompanyant Oliba Cabreta, comte de Besalú. El 1010, Galceran de Cartellà anà amb Bernat Tallaferro en la seva incursió contra el poder califal.\nA principis del segle XII el castell de Falgons ja pertanyia a aquesta poderosa família, que arribà a posseir diversos castells com Hostoles i Rocacorba. Es documenta Pere Galceran I de Cartellà (1208-36) l’hereu del qual, Galceran V inicia la branca dels Cartellà-Falgons, residents a Falgons, Els Cartellà reeixiren a convertir el seu casal en castell termenat i centre d’una baronia o domini jurisdiccional; entre el 1404 i el 1580, tots els seus hereus foren enterrats a Sant Vicenç de «Felegoso», parròquia que, junt amb el castell, apareix en els fogatges de l’any 1358 i el 1359; en aquests documents amb el nom de parròquia de Sant Vicenç de «Fulgonitus». El 1523 era senyor de Falgons en Pere Galceran de Cartellà, que va ajudar a Ferran el Catòlic en la conquesta de Granada. Hi ha documentació d’altres membres de la família fins al segle XVIII.\nLa seva especial història fa que el castell tingui la disposició d’un gran casal residencial i que el castell actual sigui el resultat de nombroses reformes, amb una planta quadrada sensiblement geomètrica i poc habitual. A l’interior hi ha un ampli pati, del qual arrenca l’escala d’accés a les sales de la planta pis, amb arcs semicirculars. A la façana principal destaca la porta d’entrada d’arc de mig punt amb dovelles, sobre la qual hi ha l’escut nobiliari dels Cartellà.\nAl voltant del pati hi havia la capella de St. Anton, les cavallerisses i les habitacions del servei. Es conserven diverses espitlleres situades a la planta baixa al llarg de tot el perímetre de muralla del castell. La torre de l’angle sud-oest està parcialment derruïda; només es conserva part del parament. Les torres de l’angle sud-est i nord-oest mantenen un bon estat de conservació però no la totalitat de la seva alçada original. El pati interior l’acosta a la tipologia pròpia dels castells medievals però els elements més significatius (portes, finestres, etc.) ens condueixen a obra dels segles XV i XVI. No obstant, Lluís G. Constans i Serrats data tres de les torres i part de la base dels murs al segle XIII.\nExtret de: http://www.catalunyamedieval.es/castell-de-falgons-sant-miquel-de-campmajor-plade-lestany/\n+ fotografies: CastellsCatalans/Falgons\n+ informació en PDF: CastellsCatalans/Falgons\nEtiquetes de comentaris: castell, Castells de Catalunya, castellsCatalans, Castillos de Cataluña, castle, Catalunya, Falgons, Pla de l'Estany, Sant Miquel de Campmajor\nNom del castell: Pujarnol\nAltitud: 422 m\nCoordenades: E 2.707778 N 42.101944 (Geogràfica - ETRS89)\nCom arribar-hi: està situat a 6 km de Banyoles al final de la carretera GIV-5247\nLa Torre de Pujarnol s’alça al costat mateix del petit temple rural de Sant Cebrià de Pujarnol, a Pujarnol, que és un dels set pobles que formen el municipi de Porqueres. És de poblament disseminat\ni es troba situat a l’origen de la vall del Matamors, entre les serres de Sant Patllari i Biert.\nEl lloc de Pujarnol, escrit com Podio Ariulfi o Arnulfi, és documentat des del 1017 i tots els documents fan referència al terme centrat per l’església parroquial de Sant Cebrià i el castell, o casa fortificada, situat al costat. En un document de l’any 1212 apareix com a senyor del castell de Pujarnol, Tortosa de Mercadal que va acompanyar el senyor de Falgons a la batalla de les Navas de Tolosa, decisiva dins el conflicte de la conquesta cristiana. El castell pertanyia, l’any 1268, a Guillem d’Aquilone, que el va vendre al tresorer de la catedral de Girona, Bernat de Salt.\nDurant el segle XV va passar als Millàs, a Santmartí de Morellàs, i després a la família Peguera. Actualment la torre pertany a una fundació, a la que fou cedida per l’últim membre de la família Punsic, i els llogaters hi tenen un hostal.\nAquesta construcció es bastí a partir d’una torre circular del segle XII que devia ser exempta. Actualment consta d’un edifici de planta rectangular amb cossos afegits. Presenta dues torres situades a dues cantonades oposades en diagonal. La de l’angle sud-est que és de planta quadrangular, tres plantes, i amb teulada a dues aigües, constitueix la torre de l’homenatge. S’hi pot veure una espitllera a la base. La torre de l’angle nord-oest és de planta circular, amb teulada a un vessant.\nL’edificació principal té planta baixa, pis i golfes i s’estructura al voltant d’un pati interior, al qual s’accedeix per un vestíbul cobert amb volta de rajola. La façana principal, encarada a llevant, presenta el portal d’accés de llinda plana i tres finestrals al primer pis de similars característiques. La façana sud té un gran contrafort. A l’interior, una gran volta de canó dóna accés al pati d’armes del castell on es troben les escales d’accés al primer pis. La planta baixa presenta sostres amb volta de rajola i el primer pis amb cairats.\nExtret de: https://ca.wikipedia.org/wiki/Torre_de_Pujarnol\n+ fotografies: CastellsCatalans/Pujarnol\n+ informació en PDF: CastellsCatalans/Pujarnol\nEtiquetes de comentaris: castell, Castells de Catalunya, castellsCatalans, Castillos de Cataluña, castle, Catalunya, Pla de l'Estany, Porqueres, Pujarnol\nNom del castell: Ravós\nCoordenades: E 2.838333 N 42.070833 (Geogràfica - ETRS89)\nCom arribar-hi: està situat dins el nucli de Ravós del Terri, el qual forma part del municipi de Cornellà del Terri, essent a 3 km d’aquest municipi.\nEl Castell de Ravós és situat sobre un petit turó al marge dret del riu Terri. Inclou dins el seu recinte l’església de Sant Cugat que en va ser la capella. Segons Riquer i Monreal, formava part de la línia defensiva situada al nord de Girona, que a més era completada pels castells de Medinyà i Sant Julià de Ramis.\nHistòricament, cal identificar el castell palau de Ravós amb el castrum de Rogationibus que depenia de l’ardiaca de Girona. Aquest ardiaca sovint rebia el nom d’ardiaca de Ravós pel fet de posseir la senyoria del lloc i del seu castell. L’any 1144 es troba documentat un Arnaldus de Rogationibus levita. El 1296 hi ha un esment del stallio et castllania de Rogacionibus que era propietat de la seu de Girona. Bernat de Vilamarí (que va ser bisbe de Girona de 1292 a 1312) va cedir els drets sobre el castell a Ramon de Vilaric, que els va enfeudar als senyors de Palol de Revardit. El 1316 és mencionat el «castrum» d’aquest lloc. Durant molt temps, per tant, fou de senyoria eclesiàstica. Amb la desamortització, al segle XIX, (1835), el castell va passar a mans civils i es va convertir en pagesia. Ha estat restaurat modernament.\nEl nom de Rogationibus anà evolucionant; l’any 1272 era anomenat Rabedonibus, més tard Rabonibus i, finalment, Ravós.\nÉs un edifici de planta trapezoïdal amb quatre torres rodones als angles i merlets i pati interior, creat a partir de l’església que resta al seu interior adossada al mur de tramuntana. Conserva bona part de l’estructura de la façana de llevant i de migdia amb dues torres de planta circular, en una d’elles encara es conserva la coberta. Les parets són de maçoneria que és arrebossada a les façanes i les cobertes són amb teula àrab a diversos vessants. A la part superior de la façana de llevant es conserven restes de merlets. L’accés principal és situat a la façana de migdia, és un gran portal amb llinda de dovelles tallades en regràs, és a dir, que el gruix per la part de l’extradós és més gran que per la de l’intradós. A l’interior el castell consta de planta baixa i dos pisos. Fou construït durant els segles XII-XIII i, sofrí nombroses reformes i modificacions durant el segle XIV i també en època moderna.\nExtret de: https://ca.wikipedia.org/wiki/Castell_de_Ravós\n+ fotografies: CastellsCatalans/Ravos\n+ informació en PDF: CastellsCatalans/Ravos\nEtiquetes de comentaris: castell, Castells de Catalunya, castellsCatalans, Castillos de Cataluña, castle, Catalunya, Cornella de Terri, Pla de l'Estany, Ravós


“Novetats Carmina” (Empar Moliner)\nEntro a demanar una adreça a una botiga de roba interior de senyora, de les de tota la vida\n2 min. 15/03/2019 19:45\nEntro a demanar una adreça a una botiga de roba interior de senyora, de les de tota la vida. En diem així, “de tota la vida”, i vol dir “la vida nostra” i una mica de “vida abans”. La mestressa, dolçament atrafegada, va de darrere el taulell a l’emprovador, per donar una peça a la senyora que es canvia a dins. Enraona amb gravetat, amb la veu engolada, com una doctora que et donés un veredicte no gaire agradable. Segur que deu ser una d’aquestes dones que per plegar es posen la peça a la sotabarba, per aguantar-la.\n“Saps què passa? –li diu la clienta, des del darrere de la cortina blava–, que em vaig comprar uns sostens per Privalia i, quin fracàs, quin grandíssim fracàs...” Ella se li acosta amb un conjunt de color blanc. “Aquests, de la casa Avet, surten molt bé, cent per cent cotó, no són tan econòmics però ja veuràs que...” La senyora treu el braç i ho agafa. “Les calcetes no me les emprovo, que em sap greu, els sostens sí”, fa, des d’allà dins. I l’altra: “Emprova-te-les, emprova-te-les, no pateixis, dona”. Per fer temps i seguir escoltant em miro uns mitjons. “Ara t’atenc”, em diu a mi la botiguera. Faig que sí, però paro l’orella per sentir què va passar amb els sostenidors comprats per internet. “Jo és que necessito molt contorn i aquests, veus, ja en tenen de contorn, però els hi veig una copa molt grossa”. I la venedora que replica: “Aquests que et dono són copa B i contorn 105. Ja entenc el que et passa a tu”. I obre la cortina. “Jo, en canvi, soc molt estreteta”. L’altra se la mira, rendida a l’evidència del tallatge. “Tu què ets? Noranta C, no?”\nLi hauria de demanar l’adreça, però si li dic que m’ensenyi un conjunt em portarà tres o quatre capses, les obrirà, n’apartarà el paper de seda, desplegarà i tornarà a plegar, em dirà “nena” i em recomanarà que no deixi la bossa allà fora que no tinguem un disgust. No puc resistir-me. “Voldria mirar un conjunt”, dic. I ella, somrient, alegre com una papallona de coloraines, pregunta: “Per a cada dia o per a ocasions?”


A la Fira de la Botifarra s’hi vendrà un ‘Kit garriguenc de supervivència’ de l’Associació Agrària La Garriga | La Garriga Digital\nAmb l’objectiu de promocionar els productes locals, l’Associació Agrària La Garriga oferirem, durant el cap de setmana de la Fira de la Botifarra, una bossa exclusiva que hem batejat amb el nom de ‘Kit garriguenc de supervivència‘, amb productes de proximitat.\nAl Kit hi haurà una botifarra crua, dos talls de cansalada, mig quilo de mongetes del ganxet, un quart de litre d’oli, mitja dotzena d’ous, una bossa de carquinyolis i el llibre ‘Auca de la Garriga, una relectura després de 70 anys‘.\nEl Kit es vendrà a 20 euros a la parada que l’associació tindrà muntada els dies de la fira a tocar de la plaça de l’Església, just davant de la Policia Local. També hi tindrem tastets gratuïts i mongetes del ganxet cuites, acabades de sortir de l’olla, per vendre.\nLa bossa de l’Agrària està pensada com a regal amb productes per menjar dues o tres persones. En un manual d’instruccions que conté el kit, es proposen possibles plats per fer en tres dies. El primer, mongetes del ganxet sortides de l’olla, amb botifarra. L’endemà, fregides amb cansalada. I el tercer dia, truita de mongetes.\nCom a complement, el llibre ‘Auca de la Garriga, una relectura després de 70 anys’, editat fa quatre anys per l’associació La Garriga Secreta, permetrà als compradors de fora aproximar-se al poble de 1946 i a la Garriga d’ara, perquè cadascuna de les 78 vinyetes antigues dibuixades per Josep Maria Serra tenen explicada la realitat actual a sota mateix.\nDes de l’Associació Agrària La Garriga, entitat sense ànim de lucre que vetlla pel foment de la pagesia i ofereix cursets, maquinària i eines de treball als seus socis, assegurem que el kit garriguenc de supervivència és un reclam simpàtic que crida l’atenció que té una alta qualitat i un preu molt just i assequible que ajudarà a la venda dels productes locals que conté la bossa.\nOrganitzada per l’Ajuntament des de fa deu anys, la Fira de la Botifarra de la Garriga es farà el dissabte 2 d’abril durant tot el dia i diumenge 3 fins a l hora de dinar, a la plaça de can Dachs, al carrer dels Banys, al carrer del Centre i a la plaça de l’Església.\nArticle anteriorOrdre del dia del Ple municipal de març de 2022\nArticle següentComunicat sobre la modificació legislativa de la Llei de política lingüística


Laudatio Pere Císcar\nLAUDATIO DE JOAN NAVARRO TERCERO\nNasqué el nostre homenatjat, és a dir, li donaren un nom i assassinaren, pel juny del 1951. Als nou anys esdevingué un niño de Oliva que se vino a vivir al Cap i Casal, en concret als escolapis. L’any 1969 entrà en Filosofia i Lletres a la Universitat de València, on conegué Josep Bonet i més tard Salvador Jàfer. El seu primer llibre, grills esmolen ganivets a trenc de por, és segons Jordi Marrugat un títol programàtic: té “el valor simbòlic d’un premi de referència” [el primer Octubre de poesia], “un any emblemàtic i una nova manera d’escriure poesia.” Efectivament, el 1974 començava al País Valencià amb l’antologia Carn fresca d’Amadeu Fabregat i la publicació dels debuts de Navarro i Jàfer allò que, segons Eduard J. Verger, sembla ja inevitable: l’etiqueta “Generació poètica valenciana dels 70”. El realisme dels anys 60 valencià quedava superat. Pel cantó navarrià per una escriptura més onírica que surreal.\nAquella nit dels primers Octubre, en la foto de la premsa, Navarro ja duia el bigot que el caracteritza. Això del bigot és el més important. Joan sol ser una persona riallera; ara bé, si algun dia veieu que se li estarrufa el bigot ja podeu arrancar a córrer. Esdevé un tigre com els que li agrada col·leccionar.\nTornem a la biobliografia de l’homenatjat. El 1975 Navarro publicarà a l’editorial Llibres del Mall el seu segon títol: L’ou de la gallina fosca, un nom triat per Joan Brossa perquè l’originari, Ventim al bosc, no els apanyava. Amb aquest llibre Navarro mostrava el que potser era i és el seu principal defecte: és un classista; en concret, un etern partidari de la classe obrera; encara el podeu vore en manifestacions esquerranes de diferents tipus per València. Els versos de L’ou de la gallina fosca s’omplin de punys, falçs i oriflames, i no sabem encara com va passar la censura. És el seu poemari més polític, l’únic, si exceptuem alguns poemes escadussers; un poemari rebel contra el realisme i contra la realitat tardofranquista.\nNavarro participarà com alguns dels presents ací hui en allò que Josep Piera ha anomenat el “boom” de la poesia dels 70 als Països Catalans. Navarro publica al Mall, inaugura la poesia de 3i4, recita al Price Congrés mentre feia la mili, s’associa a l’AELC i aporta plaquetes a revistes setantines com Lletres de canvi, Cairell i Reduccions. En el recent Mig segle de poesia catalana Altaió i Sala-Valldaura, és clar, l’inclouen en l’apartat dels 70 si bé es deixen alguns noms valencians importants dels 70. Volem denunciar públicament sobretot l’absència de Pere Bessó. Al capdavall, entre els poetes valencians dels 70 en actiu, és Navarro en la línia hermètica i Bessó en la línia culturalista neobarroca els dos darrers setantins, és a dir, els dos que han estat impermeables al generalitzat retorn a la lírica i a la sentimentalitat dels seus coetanis des dels anys 80. Ja sé que molts de vosaltres pensareu que quina mania més lletja per la taxonomia té la filologia; en alguna cosa s’assembla als magatzems de taronja del meu poble: cal escollir, etiquetar i encaixar, fins i tot els colps.\nTornem a Navarro. De Bardissa de foc, publicat per Llibres del Mall el 1981, pensem que és una obra mestra des del punt de vista poètic, narratiu i intertextual. Remetem a la tesi de Pere Císcar que podeu consultar al Roderic electrònic de la UV. Visquen els 15 minuts de Warhol! L’any 1986 i, animat per Gaspar Jaén i Urban, Joan Navarro recull les seues plaquetes a La paüra dels crancs a 3i4. Més tard, el 1992, trau una Tria personal a Edicions de la Guerra, on inclou un altre gran llibre: Salvatge!; aquest és potser el seu títol més desconegut, però té un valor enorme. Mentre, ha publicat el 1991 el llibre que al nostre parer és el menys interessant de la seua obra: la narrativa Drumcondra; malgrat tot, és el títol que millor permet entendre com Navarro, aquesta vegada des de la ficció, encara el fet poètic i sobretot la intertextualitat.\nDesprés del 92 i durant una dotzena d'anys Navarro no publica cap llibre, només poemes solts ací i allí. En desconeixem la causa. Però l’any 2004 Navarro torna a publicar un llibre, Magrana, a Brosquil, que fou premi de la Crítica dels Escriptors Valencians. Des d’aquell any Navarro no ha deixat de publicar obra pròpia i traduccions. Com autor individual ha escrit, a més de Magrana, A deslloc (Denes, 2010, premi Carles Salvador de la UPV) i El plom de l'ham (2014, Edicions 62, premi Ausiàs March de Gandia). Amb el pintor Pere Salinas ha publicat 3 llibres i mig. El primer Atlas (Correspondència 2005-2007) isqué en Tàndem i obtingué el premi al millor llibre valencià editat el 2009. El segon, el 2010, Grafies·Incisions a Editilde i el tercer el 2014 anomenat O: llibre d'hores a Edicions 96 (Premi de la Crítica dels Escriptors Valencians). L’últim llibre de Navarro és escrit amb Lila Zemborain i Pere Salinas; s’anomena Llum cinabri / Calma tectònica i isqué a La Garúa el 2015. Com a traductor Navarro ha versionat, als anys 80, i de l’italià, Pasolini i amb Octavi Monsonís Ossos de sípia de Montale, premi Cavall Verd de traducció; i al s.XXI autors de llengua portuguesa com Elisa Andrade Buzzo, Majela Colares, Antônio Moura i enguany la Poesia completa d’Orides Fontela. Creiem que Navarro intenta com a traductor ser el més literal possible.\nSi la seua poesia dels 70 i dels 80 eren pròpies d’un bruixot com deia Josep Iborra, al s.XXI Navarro practica la poesia-apòzema. Desconfia com Nieszsche de la gramàtica i sobretot de la sintaxi. La manca de verbs de la seua poesia ens obliga com a lectors almenys a la relectura, i, per tant, a fixar la vista. El fet que opte pel sintagma i no per l’oració, és a dir, l’elisió del verb no comporta una substitució tàcita pel copulatiu, ni impedix l’acció i la reflexió sinó que les potencia. Navarro continua sent fidel al gir imatgístic dels anys 70 i a la llibertat, també a la d’associació d’idees. Sembla desconfiar de la raó, com si preferira les impressions sensibles al sistema. Sempre ens ha sorprés que un professional de la filosofia com Navarro, professor d'institut fins la seua jubilació, estiga tan atret per una Raó altra. Per això, parafrasejant un carrer de València, de vegades ens hi referim com a Mestre Irracional.\nInterpretar el Navarro del s.XXI és un treball de risc. No és que el darrer Navarro siga inimitable; a l’inrevés, les seues petjades són facilíssimes de detectar. Ara bé, aneu en compte, crítics: ni tota la col·loquialitat en alexandrí i decasíl·lab és estellesiana; ni tot poema en prosa amb imatges en asíndeta és navarrià. Potser el camí per enfrontar-se a Navarro siga responent-li artísticament. A través de la pintura com Pere Salinas o a través de la poesia com Lila Zemborain, o d’assajos-pròlegs com Jaén i Urban, Giralt-Miracle, Sòria o Gorga. Navarro es pot interpretar a través de la filologia (com ha demostrat Marrugat des d’una perspectiva postmoderna o des de la crítica temàtica Escrivà, Esteve o Camarasa i Viana); però també des de la filosofia (a través de Nietzsche, per exemple, com ha fet Calafat). I per a quan des de l’estètica o des de la filosofia del llenguatge? I per què no a través del cinema? O de la música? Al capdavall com ens va ensenyar Ferran Carbó, Navarro fa anys que escriu llibres de llibres, no llibres; per tant, podem parlar d’una escriptura serial. A més en una entrevista dels 80 el propi autor afirmava que quan escriu un poema partix d’una imatge. Per això és tant important i fascinant la col·laboració Salinas-Navarro, sobretot en Atlas. Com ix tot això i sobretot com s’enllaça? És que veuen diferents de nosaltres? El muntatge de Navarro si seguim la tipologia d’Eisenstein és un muntatge intel·lectual. Tal vegada tot es reduïx a l’aforisme d’Heràclit: “Una harmonia invisible és superior a una visible.”\nPotser el millor poema per entrar en l’estil navarrià del s.XXI siga “Tornar a la pintura” del llibre El plom de l’ham; almenys és el que permet una anàlisi estructural, millor dit generativa, de la poesia navarriana. Quina estructura profunda o pregona amaguen eixes no-oracions? Navarro no escriu poesia del silenci, sinó del límit. Sol col·locar a l’inici dels seus llibres, als seus “pòrtics”, poemes-reflexions sobre la poesia, el llenguatge o l'art fent alhora poesia; ens referim a textos com “00”, “Imaginar un llenguatge”, “Incisions” o “El plom de l'ham”.\nNavarro és un poeta poeta, és a dir, no és crític literari, ni ha fet ressenyes ni és filòleg i a penes si ha editat en paper algun número especial de la seua revista electrònica sèrieAlfa, publicació que va rebre el Premi de difusió de l’AELC valenciana el 2008. Quan Navarro presenta o escriu un pròleg escriu allò que ell anomena artefactes, çò és, el que li dona la gana. Només ho advertim per si algú dels presents goseu demanar-li-ho. També us prevenim que fins i tot en públic es queixa dels que navarriegen i que davant d’un gran elogi sobre la seua obra el màxim que diu és “moltes gràcies, glups”. Suposem que hui s’allargarà un poc més.\nHem dit abans que no és crític literari. Ara que no ens escolta ningú; n’haguera estat un de dur ja que quan un llibre no li agrada diu en dos palabras: infumable. Però no dona cap explicació ni perquè, com en els seus llibres. Intuïm que per Navarro el poeta ha de mostrar, no demostrar, fidel com és al lema barthià que apareixia al “Manifest” del seu llibre grills esmolen ganivets a trenc de por: cal ocupar, interpretar el poema. I és que Navarro no diu ni pruna sobre la seua pròpia obra; un exemple: a vore Joan, per favor, mira’m almenys la part de filosofia de la tesi sobre tu; tinc por que els del tribunal m’agarren i em facen un sant llàtzer. Encara estic esperant. Vosaltres no sabeu que és guaitar Navarro al moll de la provocació: en una sopar de poetes filòlegs sentencia “jo no distingisc una metàfora d’una metonímia… ni falta que fa”. I és que Navarro és sobretot directe. Un altre exemple: Joan, m’agradaria que em presentares Maria Josep Escrivà per publicar a Edicions 96. Fet, quedem en la presentació al Malva-Rosa. Vaig allí i li diu a Maria Josep: ací tens a un de Berroard que vol que el publiques; i se’n va i em deixa tot sol. Pa matar-lo. Moltes vegades sentim el mateix davant la poesia navarriana: ens sentim sols, com un personatge de Kaspar Friedrich. I ara què? Pancalisme, síndrome d’Stendhal? Recorde la primera vegada que havia de parlar en públic de Navarro; era en la presentació de Magrana a la Pobla de Vallbona. En aquell paper déiem: Quan vaig despertar Magrana de Navarro encara estava allí. Si jo fora illenc diria: Jo am Navarro; però soc de la Safor, quin dolor.\nNo tingueu por de Navarro. Llegiu-lo. Ens ensenya a ser exigents com a lectors, ens enriquix el lèxic, ens obliga a consultar l’enciclopèdia i ens aporta intertextualitat. Ens fa més savis i alhora més infantils, és a dir, curiosos, omnívors, com ell. Llegiu Navarro, estudieu-lo. Audaces fortuna iuvat. I escolteu-lo també; recita excel·lentment; i si el llegiu mentre l'escolteu, com que a més té un tempo pausat, captareu un cert to místic com el visionat del Diari del retor de camp de Bresson.\nParafrasejant Gimferrer, és dur ser un lacai-poeta en temps de Joan Navarro Tercero. No sabem res del Navarro Primero ni del Navarro Segundo, però del Tercero podem afirmar que és un dels millors poetes catalans del s.XXI, un dels millors o el millor, que, com diria Silvio Rodríguez, no es lo mismo pero es igual. I ací estem, hui, Sant Pere del 2018, totes i tots, per celebrar-ho. Salut, Joan. Gràcies, públic, per la paciència.\nOctubre Centre de Cultura Contemporània, València, 29/6/2018\n| entrada | sèrieAlfa | Llibre del Tigre | varia | Berliner Mauer |


Gray Plaza Motel Benton (IL) Estats Units - Ofertes d'hotels amb els MILLORS DESCOMPTES EN LÍNIA\nVeure tots els 3 allotjaments a Benton (IL).\n706 West Main Street, Benton, Benton (IL), Estats Units - Veure al mapa\nMés informació sobre Gray Plaza Motel\nSituat a Benton, Gray Plaza Motel és el lloc perfecte per gaudir de Benton (IL) i els seus voltants. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Benton (IL). Les carecterístiques més important de l'hotel inclouen Wi-Fi gratuït en totes les habitacions, recepció 24 hores, servei de bugaderia, màquina venedora.\nGaudiu de les comoditats d'alta gama com ara aire condicionat, calefacció, telèfon, TV satèl•lit/cable per tal de relaxar-vos després d'un cansat dia. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com camp de golf (a 3 km), pesca. Sigui quina sigui la seva raó per visitar Benton (IL), el Gray Plaza Motel és el lloc perfecte per una estimulant i emocionant escapada.\nAllotjaments a Benton (IL)\nBenton (IL) Motels


França no detindrà Puigdemont a Perpinyà perquè té immunitat - El triangle\nFrança no detindrà Puigdemont a Perpinyà perquè té immunitat\nEl pàrquing del Parc de les Exposicions seria el lloc on se celebraria la trobada, que preveu unes 100.000 persones\nFrança deixa clar que no detindrà Carles Puigdemont si l'expresident de la Generalitat participa en l'acte previst a Perpinyà. El govern francès recorda que l'actual eurodiputat de Junts per Catalunya té immunitat parlamentària i nega que l'euroordre d'Espanya impliqui la seva detenció i extradició.\nAixí ho confirmava una portaveu de l'executiu d'Emmanuel Macron, Sibeth Ndiaye, al diari francès L''Indépendant': "Respectem la sobirania de l’Estat espanyol i de la seva justícia. Puigdemont és diputat europeu, i disposa d’immunitat parlamentària. Espanya ha fet una petició al Parlament europeu perquè s’aixequi aquesta immunitat, però encara no existeix cap resposta".\nUnes declaracions que donen aire a Puigdemont i Toni Comín poques setmanes abans de l'acte que té previst organitzar el Consell per la República a Perpinyà. De moment, es tenen pocs detalls però, segons va afirmar Puigdemont a una entrevista a RAC1 des d'Estrasburg, serà durant un cap de setmana de la segona quinzena de febrer.\nL'espai escollit seria el pàrquing del Parc de les Exposicions, que està a tres quilòmetres del centre de la ciutat. Segons sembla, el Consell per la República hauria descartat fer-ho a l'estadi de rugbi de l'USAP, ja que només pot acollir unes 14.000 persones i les previsions que fan des de Waterloo és que n'hi hagi unes100.000.\nPrev¿Qué presidente se apunta a reclamar que Torra dé un paso al lado?\nLa sentència del Suprem marcarà el judici contra el major Trapero


El Ministeri d’Educació i Formació Professional convoca cada curs acadèmic beques per als estudiants universitaris de grau i de primer i segon cicle i màsters oficials: Beca de Caràcter General i Beca de Col·laboració en departaments. Les convocatòries que estableixen els requisits es publiquen al BOE durant els mesos de juny/juliol/agost.\nL’AGAUR convoca beques d’Equitat per a la minoració dels preus dels estudis universitaris en funció de la renda. La convocatòria està prevista per al mes de juliol i els requisits es podran consultar a la pàgina web següent:\n1) BECA DE CARÀCTER GENERAL (grau i màster universitari)\nÉs molt important que abans de matricular-te t’informis dels requisits i del procediment a la pàgina web de la UB:\nLa sol·licitud de la beca es fa per Internet , on podeu consultar també el termini per sol·licitar la beca.\nPer poder gaudir de matrícula condicional has d’haver sol·licitat la beca prèviament a la matrícula i, a més, has d’haver estat becari l’any anterior, o bé tenir l’acreditació econòmica positiva que expedeix l’AGAUR i que s’ha de sol·licitar abans de la matrícula.\nLa quantia de la beca de matrícula que correspon als estudiants dels centres adscrits és la corresponent a l’import del preu públic fixat pel Govern de la Generalitat en el curs 2011-2012 per a la titulació corresponent o d’una altra del mateix grau d’experimentalitat, actualitzat en els termes previstos al Reial decret que estableix els llindars de renda i patrimoni familiar de les beques i els ajuts a l’estudi per al curs 2019-2020.\nLa quantia de la beca de matrícula dels estudiants de l’Institut Nacional d’Educació Física de Catalunya (INEFC) i de l’Institut de Seguretat Pública de Catalunya (ISPC) és la corresponent al preu públic fixat pel Govern de la Generalitat en el curs 2019-2020 en el Decret de preus.\nSi posteriorment a la sol·licitud es produeix la denegació de la beca o l’anul·lació de la matrícula hauràs d’abonar l’import total de la matrícula sol·licitada.\nQualsevol canvi d’estudis dins la mateixa UB o el trasllat a una altra universitat o modificació de matrícula implica la necessitat d’actualitzar les dades a la sol·licitud de beca. Aquest fet s’ha de comunicar a la secretaria d’estudiants i docència on s’ha efectuat la matrícula.\nAbans de formalitzar una modificaci ó/anul·lació parcial de la matrícula, has d’informar-te a la Unitat de Beques i Ajuts a l’Estudiant (Travessera de les Corts, 131-159, 08028 Barcelona) si aquesta modificació/anul·lació implica la pèrdua del dret a gaudir de la beca.\nEls estudiants residents al País Basc queden exclosos de sol·licitar la beca general, i hauran de demanar obligatòriament la beca del País Basc.\n2) BECA DEL MINISTERI D’EDUCACIÓ I FORMACIÓ PROFESSIONAL DE COL·LABORACIÓ EN DEPARTAMENTS (grau i màster universitari)\nPots informar-te dels requisits i el procediment a la pàgina web de la UB.\nLa beca de col·laboració en departaments convocada pel Ministeri d’Educació,i Formació Professional està destinada als estudiants de darrer curs de grau o als estudiants de primer curs de màster universitari que vulguin iniciar-se en les tasques d’investigació directament vinculades als estudis que cursin. Poden sol·licitar-la tots aquells estudiants que compleixin els requisits acadèmics establerts a la convocatòria i el termini és la primera quinzena de setembre.\nAquesta beca és compatible amb la beca general. Sol publicar-se entre mitjan juny i començament de juliol.\nLa sol·licitud de la beca es fa per internet a través de la seu electrònica del MECD. Pots consultar els requisits i el termini per solicitar la beca al web de la Unitat de Beques i Ajuts a l’Estudiant.\n3) BECA EQUITAT (grau i màster universitari)\nSón beques que suposen la minoració dels preus dels crèdits d’estudis universitaris de Grau i de màster matriculats per primera vegada. Aquesta minoració serà diferent segons el llindar de la renda en què estiguis situat.\nLa seva sol·licitud es podrà tramitar, a partir del mes de juliol i en el termini establert en la convocatòria, a través de l’Oficina Virtual de Tràmits de la Generalitat i els requisits els potss trobar a:ub.edu/beques/grausimasters\nPer poder gaudir-ne has de sol·licitar obligatòriament la beca general del Ministeri d’Educació i Formació Professional..\n4) BEQUES DE COL·LABORACIÓ DE LA UB I AJUTS PER A ACTIVITATS ESPECÍFIQUES\nPots informar-te dels requisits i el procediment a la pàgina web:ub.edu/beques/col.laboracio\nLa UB ofereix als seus alumnes la possibilitat de realitzar tasques de col·laboració en diferents unitats i centres de la UB i en entitats externes que tenen assignats convenis de col·laboració amb la UB. Els estudiants reben, a canvi, un ajut econòmic i són donats d’alta a la Seguretat Social. Les beques de col·laboració són una oportunitat de formació complementària tant acadèmica com personal per als estudiants que cursen estudis a la UB en règim d’ensenyament oficial.\nEls requisits generals que cal complir són els següents:\nSer estudiant de la UB o dels seus centres adscrits en qualsevol dels ensenyaments oficials de grau, màster universitari o del graduat en Investigació Privada. No poden demanar beques de col·laboració els alumnes de mobilitat procedents d'altres universitats..\nNo haver estat adjudicatari de la beca en la mateixa unitat, entitat externa o faculta/ICEt durant més de 22 mesos a la mateixa unitat o entitat externa o facultat/ICE\nNo haver gaudit de la mateixa beca de col·laboració..\nTenir un mínim de 30 crèdits superats en els estudis de què es matricula i matricular-se d’un mínim de 18 crèdits, llevat de les excepcions que es recullen al Reglament de Beques de Col·laboració.\nEls requisits específics de cada beca s’explicitaran als annexos de les corresponents convocatòries de beques de col·laboració.\n5) AJUTS PER ACTIVITATS ESPECÍFIQUES\nPots informar-te dels requisits i el procediment a la pàgina web: ub.edu/beques/ajuts\nEls ajuts del programa DRAC són ajuts de mobilitat per a activitats específiques convocats per la Xarxa Vives d’Universitats. Aquesta convocatòria té tres terminis de presentació de sol·licituds durant l’any: gener, maig i setembre, en els quals es resolen dos tipus d’ajuts destinats als estudiants: Formació Avançada i Hivern.\nDurant el mes de maig, la UB publica la convocatòria dels ajuts DRAC-Estiu per a l’assistència a cursos d’estiu organitzats per les universitats de la Xarxa Vives.\nAjuts Els Juliols\nSón ajuts econòmics per matricular-se en els cursos d'Estiu "Els Juliols de la UB" La convocatòria es publica durant el mes de maig. Pots informa-te a : ub.edu/beques/ajuts\nPer sol·licitar ajuts de mobilitat dins el programa Erasmus+, l’estudiant de grau haurà de tenir 60 crèdits superats de la titulació i els estudiants de màster universitari caldrà que tinguin 30 crèdits matriculats en el moment de la sol·licitud i superats en el moment de fer la mobilitat i els estudiants de doctorat que estiguin fent el sego curs de l'ensenyament.\nEn termes generals, l’estudiant ha de tenir pendents de cursar els crèdits equivalents a la dedicació a temps complert, segons si l’estada és semestral o anual.\nEs pot consultar la informació a: ub.edu/mobilitatinternacional\nEl programa Erasmus+ té dues accions:\n- acció KA103: mobilitat dins de la UE (estudis i pràctiques)\nDurant el mes de novembre es convoquen els ajuts de mobilitat del programa Erasmus+ per a estudiants de grau, màster o doctorat per fer una mobilitat d’estudis o pràctiques. En el cas de mobilitat d’estudis, l’ajut es pot sol·licitar a alguna de les universitats amb les quals la UB té un acord signat. En el cas de la mobilitat de pràctiques, es pot sol·licitar per dur a terme una mobilitat en una empresa o institució de la qual es tingui una acceptació en el moment de sol·licitar l’ajut de mobilitat.\nL’estudiant d’últim any, pot sol·licitar una mobilitat de pràctiques per dur-la a terme l’any següent, un cop ja graduat.\nEls estudiants amb necessitats especials d’un grau igual o superior al 33% disposen d'ajuts complementaris.\n- acció KA107: mobilitat fora de la UE\nDurant el mes de novembre es convoquen els ajuts de mobilitat del programa Erasmus+ per a estudiants de grau i màster per fer una mobilitat d’estudis o pràctiques en una universitat de fora de la UE amb la qual la UB ha signat un acord Erasmus.\n- Ajuts per a la participació en programes de mobilitat internacional\nEls estudiants de la UB que hagin estat seleccionats perfer una estada a l’empara de les següents convocatòries de mobilitat internacional: programa ERASMUS KA103 (estudis i pràctiques) i els programes de mobilitat amb Universitats estrangeres amb les quals la UB té signat un conveni general o específic d’intercanvi d’estudiants, participaran automàticament en aquesta convocatòria sense necessitat de presentar nova sol·licitud.\nHi ha quatre modalitats d’ajuts:\nModalitat A : 200 euros per a estades en universitats europees.\nModalitat B: 1.500 euros per a estades en universitats d’Àsia-Pacífic\nModalitat C: 1000 euros per estades en universitats d’Amèrica Llatina\nModalitat D: 1000 euros per estades en universitats de la resta del món (no incloses en les modalitats A, B i C)\nPots informar-te a: ub.edu/beques/ajuts/\nBeca MOBINT (AGAUR, Generalitat de Catalunya)\nEls estudiants de la UB que hagin estat seleccionats per fer una estada a l’empara de les següents convocatòries de mobilitat internacional: programa Erasmus+, convocatòria de mobilitat de convenis generals, convocatòria de mobilitat de convenis específics i sol·licitud individual , poden sol·licitar aquest ajut a la convocatòria de l’AGAUR.\nL’import és de 200 euros/mes fins a un màxim de 6 mesos.\nEs pot consultar més informació a:agaur.gencat.cat/ca/beques-i-ajuts/convocatories-per-temes/Ajuts-a-la-mobilitat-internacional-de-lestudiantat-amb-reconeixement-academic-de-les-universitats-catalanes-per-al-curs-2016-2017-MOBINT-2016\nEls estudiants de la UB que hagin estat seleccionats per fer una estada a l’empara de les següents convocatòries de mobilitat internacional: convocatòria de mobilitat de convenis generals, convocatòria de mobilitat de convenis específics, poden sol·licitar aquest ajut a la convocatòria de la UB i el Banco de Santander (sempre que la universitat de destí estigui en la llista d’universitats que tenen conveni amb el Banco de Santander).\nL’ajut és un import únic de 3.000 euros.\nEls estudiants de la UB que hagin estat seleccionats per realitzar una estada a l’empara de la convocatòria d’ajuts de mobilitat internacional del programa Erasmus+ KA103 (estudis o pràctiques) poden sol·licitar aquest ajut a la convocatòria de la UB i el Banco de Santander. Pots informar-te a: ub.edu/uri/Documents/Convo_Santander_Erasmus_19_20.pdf\n6) AJUTS BKUB\nPots informar-te a la pàgina www.ub.edu/bkub\nÉs un programa especial de mesures per ajuts a la matrícula impulsat pel vicerectorat encarregat dels afers de beques de la UB per donar suport als estudiants amb dificultats econòmiques especials o circumstàncies personals sobrevingudes i per a fer cursos de terceres llengües a l’Escola d’Idiomes Moderns per assolir els nivells A2, B1, B2 del Marc Europeu Comú de Referència (MECR).\nBeca de col·laboració del MECE\nBeques de col·laboració UB\nAjuts per activitats específiques\nÚltima actualització: 03.07.2019


Establiments Distingits SICTED\nLa qualitat en els serveis turístics és una de les peces claus per poder assolir l'èxit en el desenvolupament turístic d'una destinació. Amb l'objectiu d'afavorir la implantació de la cultura de la qualitat en el sector turístic, la Diputació de Barcelona i la Cambra de Comerç, Indústria i Navegació de Barcelona col·laboren en la implantació del Sistema Integral de Qualitat Turística en Destinacions (SICTED) a la província de Barcelona.\nAl Berguedà, el Consorci de Turisme de l'Alt Berguedà ha actuat com a ens gestor per a la implantació d'aquest sistema a la comarca. El SICTED és un sistema promogut per la Secretaría General de Turismo del Ministerio de Industria, Turismo y Comercio i la Federación Española de Municipios y Provincias, i té com a objectiu estratègic impulsar la qualitat en les destinacions turístiques; harmonitzar els nivells sectorials, afavorint les actuacions integrals en les destinacions a llarg termini, i reforçar el teixit empresarial.\nEl sistema aborda en el mateix procés i en la seva totalitat tots els subsectors que formen part de l'activitat turística d'una determinada destinació. (allotjament turístic, restauració, empreses d'activitats turístiques, oficines de turisme, comerç, artesania, transports, guàrdia urbana, centres culturals, museus, palaus de congressos, servei de guies....)\nActualment, al Berguedà hi ha 62 empreses certificades i 26 que estan en procés d'aconseguir el distintiu enguany. Les empreses distingides estan agrupades per sectors.\nMés informació: http://www.calidadendestino.es


Compra una papallona per l'Adrià!! - Pell de Papallona\nCompra una papallona per l’Adrià!\nactivitats pel cap de setmana, productes de proximitat, Regala experiencies\nPosa una papallona al teu arbre de Nadal i contribueix amb la teva donació per ajudar a tots els nens que pateixen Pell de Papallona.\nL’Adrià és un nen de 5 anys de Cardedeu que té una malaltia genètica crònica anomenada Pell de Papallona, poc freqüent -a l’Estat espanyol n’hi ha uns 500 casos- i sense cura a data d’avui. Per millorar-li la qualitat de vida i la de les seves famílies, a més de fomentar la investigació s’han iniciat diverses campanyes per recaptar fons i donar-los a l’Associació Debra, sense ànim de lucre que treballa amb aquesta finalitat.\nAmb motiu del Día Internacional de la Pell de Papallona 2021, Debra ha fet públic el reportatge Ponte en su Piel. Un vídeo en el que es mostra com és el dia a dia de l’Adrià: “un superheroi de 5 anys amb Pell de Papallona, que ha de superar moltes barreres que la seva malaltia l’imposa”.\nUna d’aquestes campanyes que s’han impulsat ha sorgit d’un grup de persones de Vallgorguina que proposen, de cara al bon temps, organitzar una caminada popular per recaptar diners per a l’associació Debra. Mentrestant, a partir de dilluns vinent, vendran unes papallones fetes de cartró per penjar als arbres de Nadal a totes les botigues del municipi que hi vulguin participar.\nDe fet, aquestes papallones ja s’estan venent a la Farmàcia Palou de Cardedeu, on hi treballa la veïna de Vallgorguina Maria Palou que coneix el cas de l’Adrià i amb ganes d’ajudar en el que pugui. És a través d’ella, que el grup de persones de Vallgorguina han impulsat també la campanya.\nEs vendran per botigues de Sant Celoni , Vallgorguina i Cardedeu, i us les podem fer arribar també quan encarreguis el teu lot de Nadal, o us les podem enviar per correu ordinari, no et quedis sense la teva papallona aquest Nadal.\nCOMPRA UNA PAPALLONA PER L'ADRIÀ\nSol.licita més Informació i fes la teva comanda!


Santpedor ha homenatjat Pep Guardiola al camp de futbol i Rafa Martínez al pavelló poliesportiu - Regió7\nUn cas emblemàtic pel que fa al reconeixement dels esportistes en vida el trobem a prop de Manresa, a tan sols quatre quilòmetres. Des de fa uns anys, Santpedor té el seu camp de futbol batejat amb el nom de Josep Guardiola i el pavelló del poble amb el de Rafa Martínez, el destacat jugador de bàsquet nascut al poble i que ha estat, a les files del València, campió de la lliga ACB i de tres Eurocopes.\nL'abril del 2007 s'inaugurava un nou camp de futbol, amb gespa artificial, a Santpedor. L'espai rebia el nom de Pep Guardiola, que va viure una jornada molt especial al costat de la seva família i d'amics i excompanys amb els quals va jugar un partit. Per cert, un d'ells era Manel Estiarte, que, casualment, aquell dia va ser present en la inauguració de les noves piscines municipals de la ciutat de Manresa.\nEl 2016 va ser Rafa Martínez qui va rebre, a Santpedor, l'honor de tenir el seu nom al pavelló d'esports, en un acte que va tenir també la presència de familiars i amics del bàsquet. Un any després assolia un gran èxit com a capità del València, el títol de la lliga ACB.


Son Oms (Palma)\nA Mallorca hi ha a prop de 3.000 topònims que comencen amb la partícula Son, generada a partir de l'aglutinació de les paraules "Ço d'en" (Això d'en). Aquesta designació de les propietats s'introduí a finals del segle XV, si bé es popularitzà al segle XVI quan foren reprimits els alçaments populars de menestrals i pagesos i es reafirmà la propietat de les terres per part de les classes privilegiades.\nEl Mapa de Mallorca del Cardenal Despuig de 1784 és una bona mostra d'aquesta popularització ja que gairebé la mitat dels 1.780 noms de possessions consignats comencen amb la fórmula Son.\nSon Armadans, Son Berga, Son Brondo, Son Cotoner, Son Moix, Son Morell, Son Pacs, Son Palou, Son Verí... no fan més que recordar els llinatges, molt sovint nobles, dels propietaris de les possessions d'aquell temps. ja que es conservaren malgrat les posteriors compres i els lògics canvis en els noms dels nous posseïdors.\nAmb posterioritat la partícula s'uní a malnoms o noms comuns (Son Indiot, Son Puput, Son Milana, Son Còdol, Son Naveta, Son Paparra...) arribant en alguns cas a una gran vulgarització (Son Cul-enrere)\nLa popularització de la partícula ha donat lloc a l'aparició de formes curioses som el Son Durí que de fet és un Son Dur-hi en referència a una finca de migrada producció, on s'hi ha d'invertir més (s'hi hi ha de dur) més del que es treu d'ella. També hi ha la variant Son Gastar-hi. També tenim Son Rapinya, nom de la barriada de Palma (la possessió principal de la qual era Son Llull), i que pareix fer referència a l'abundància de robatoris.\nAvui en dia, a part de designar moltes de les possessions, la partícula també forma part del nom de barris o nuclis de poblacio (Son Ferriol, Son Macià, Son Roca), de llogarets (Son Negre, Son Valls), de parcel.lacions rústiques (Son Ametler) o d'urbanitzacions costaneres (Son Serra de Marina).\nEntre tots els topònims que comencen amb Son volem destacar aquí el de Son Oms. Aquesta antiga possessió del terme de Palma situada al pla de Sant Jordi pareix abocada a una degradació continuada i constant. Als anys 70 fou destruït un importantíssim jaciment prehistòric (amb un poblat talaiòtic, un santuari, construccions pretalaiòtiques...) amb motiu de la construcció de la segona pista de l'aeroport de Palma i foren ocupades bona part de les terres de la possessió.\nA l'actualitat (any 2008) la torre de Son Oms, de planta quadrada i protegida per nombroses disposicions (es tracta d'un Bé d'Interès Cultural), presenta un perill molt alt d'esbucament tal com han denunciat reiteradament el Grup per l'estudi per les fortificacions balears (GEFB) i l'Associació per a la Revitalització dels Centres Antics (ARCA). Aquí teniu un exemple de la denúncia.\nMalgrat la llei obliga als propietaris a fer-se càrrec del manteniment del patrimoni és de tots sabut que molt sovint no volen o no poden afrontar les elevades inversions que són necessàries i que cap institució (ajuntament, consell insular, govern) exigeix aquesta obligació. El resultat: l'esbucament del bé protegit, inventariat, catalogat, inclòs a decrets o declaracions de BIC.\nTal vegada es tractaria de dedicar menys dobbers a les escultures de les rotondes i més dobbers a la restauració del patrimoni en perill...\nACTUALITZACIÓ (13 febrer 2010)\nFinalment la torre medieval de Son Oms ha estat restaurada. Escasses com són les bones notícies referides al patrimoni no podem deixar de celebrar aquesta necessària actuació i felicitar a la propietat i a les administracions implicades.\nTorre de Son Oms (2010)\nTorre de Son Oms (2008)


Ajuts per fer front a la crisi: comerç, pimes, autònomes ...\nInici | Notícies | Ajuts per fer front a la crisi: comerç, pimes, autònomes i lleure\nPer fer front als efectes de la covid-19 sobre el teixit econòmic de la ciutat, hi ha diverses convocatòries d'ajudes, subvencions i assessorament obertes per a diversos sectors.\nAjuts extraordinaris per a petites empreses amb treballadors en ERTO\nBeneficiaris: les petites empreses, microempreses, les cooperatives i autònoms amb treballadors a càrrec amb establiment operatiu a Catalunya i amb treballadors en situació d’Expedient de Regulació Temporal d’Ocupació (ERTO) actiu.\nAjut de 2.000 euros per treballador en situació d’ERTO actiu, a data 31 de gener de 2021, amb un màxim de 30.000 euros per beneficiari. Caldrà mantenir el mateix número de treballadors a 31 de desembre de 2021, respecte el 31 de desembre de 2020.\nTermini de sol·licitud: del 15 al 22 de febrer del 2021.\nAccés al tràmit (Generalitat de Catalunya)\nAjuts extraordinaris per a persones autònomes\nS’obre de nou el registre perquè persones treballadores autònomes s’hi inscriguin (en línia, amb certificat digital o l’idCAT Mòbil) i puguin optar a una nova convocatòria d’ajuts de la Generalitat de Catalunya. Com en la darrera convocatòria, la persona que s’hi apunti serà considerada sol·licitant de l’ajut sense cap altre tipus d’actuació i podrà resultar-ne beneficiària si compleix els requisits establerts a la corresponent convocatòria.\nPresentació de sol·licituds: des de les 9 h del 19 de febrer fins al 26 de febrer a les 15 h.\nMés informació (Generalitat de Catalunya)\nAjuts extraordinaris en l’àmbit de l’educació en el lleure\nPer a entitats, empreses, persones treballadores autònomes del sector del lleure educatiu i de les activitats extraescolars i de les instal·lacions juvenils. La sol·licitud només es pot fer per internet. N’hi ha tres modalitats. Els clubs esportius federats no poden sol·licitar l’ajut en cap de les tres.\nAjut per a lleure educatiu entre setmana (per a infants i joves d’entre 3 i 18 anys)\nAjut per a persones treballadores autònomes, empreses i altres entitats (extraescolars)\nAjut per a instal·lacions juvenils\nEl PROCICAT decideix que Catalunya es mantingui en el primer tram del pla d'obertura progressiva d'activitats\nBars i restaurants ja poden servir de 6 del matí a 12 de la nit i amb aforament del 50% a l'interior


El Berga es reivindica una vegada més, ara també contra els forts (3-0) | Entre rivals – Esports\nEl Berga es reivindica una vegada més, ara també contra els forts (3-0)\nCelebració del Berga al gol de penal de Joan Noguera. LÍDIA LÓPEZ\n14 maig 2018 16:25\nNo han deixat marge d’error. Una defensa sensacional i la perspicàcia en atac serveixen al Berga per a aconseguir un gran 3 a 0 davant d’un dels equips capdavanters del grup, Les Franqueses CF. Mantenint la calma en un partit de gran intensitat i situacions de tensió, els nois del Berga van posar la primera pedra del triomf a través d’un penal a les acaballes de la primera meitat i van completar-lo amb dos gols més a la recta final de partit.\nEls de Joan Prat es quedaven els primers tocs de pilota del partit però topaven aviat amb un rival sòlid que s’excedia de duresa i veia la primera targeta groga de la tarda amb només vuit minuts disputats per un cop fort del seu 7 sobre Gerard Martínez, que es convertiria sense voler-ho en el sac de cops dels vallesans. El partit es va anar igualant progressivament amb escasses ocasions repartides entre els dos conjunts, ja que la major part del joc es disputava al mig del camp. Els ànims s’anaven encenent i les faltes se succeïen, convertint aquests llançaments en les millors ocasions d’un i altres. Si bé l’àrbitre era reticent de lluir les targetes tan aviat, en aquest període van veure la groga Marc Sala per agafar a un rival i Carles Blanch als últims minuts, així com la vermella directa l’entrenador, Joan Prat, que es veia obligat a retirar-se del terreny de joc amb només dos quart d’hora disputats. Quan semblava que el descans es faria amb el marcador sense estrenar, el porter visitant aturava la pilota llençant-se inexplicablement sobre el 9 del Berga, Sergi Ruiz, que hauria de retirar-se del camp amb l’ajuda del cos tècnic i els companys i seria substituït de cara la següent meitat per Lluís Boixader. Una acció que li va costar una targeta groga i un penal favorable als locals que Joan Noguera transformava en l’1 a 0 per a la segona part manant al marcador.\nA la represa, la iniciativa era per Les Franqueses, que traslladava l’activitat a l’àrea local. Però la defensa sòlida i les bones intervencions de Dani Peralta no deixava lloc a l’ofensiva visitant. Els berguedans aconseguien seguir generant perill gràcies sobretot a les accions de pilota aturada. Però la tensió va anar in crescendo i el col·legiat va optar per l’exigència davant les faltes, mostrant fins a dotze targetes en aquesta meitat. En cinc minuts, ja tenien la groga Jordi Torner, Eduard Vila i l’11 visitant, així com la vermella directa els dos membre del cos tècnic vallesà, deixant els jugadors sols a la banqueta. Al minut 61, hi havia un doble canvi de jugadors als dos equips, marxant Gerard Codina i Eduard Vila per Agus Casanovas i Oriol Dalmau. Però la dinàmica es mantenia i, al cap de deu minuts, ambdós conjunts feien un nou canvi i en aquesta ocasió, era Marc Sala el quin deixava el lloc a Xavi Carreras. Els nervis van acabar passant factura als vallesans, que van cometre una errada en una passada perillosa a tocar de l’àrea petita que caçava Joanet i no perdonava (85’), definint una mica més el triomf local. Tot i estar pràcticament sentenciat, els visitants van insistir a tocar la pilota i generar perill, però la major part de les accions quedaven en faltes. A la recta final de joc van seguir apareixent les targetes, que veien Oriol Dalmau, Gerard Martínez i Joan Bertrans en dues ocasions, així com tres jugadors més de Les Franqueses. Ja en el temps afegit, Carreras feia una gran passada a Noguera que rebia a tocar de l’àrea petita i, després de desfer-se de dos defenses, colava l’esfèric per sobre del porter amb una vaselina marca de qualitat que deixava el lluminós amb el 3 a 0 definitiu.\nLa victòria manté als berguedans a la setena plaça de la classificació amb 51 punts sumats. La jornada vinent, la penúltima de la lliga, els de Joan Prat visitaran al Vic Riuprimer, amb les bones sensacions de les darreres setmanes així com l’inspirador 4 a 0 de l’anada. Els vigatans són un rival directe a la taula amb només dos punts més i situats a la sisena posició.\nEl post-partit: CE Berga 3 – Les Franqueses CF 0\n“El partit d’avui és un partit per aprendre. Sempre que hem jugat contra un dels equips top de la categoria hem viscut partits igualats en molts aspectes del joc i s’ha acabat decidint pels nostres errors individuals, però en aquesta ocasió, ha estat a la inversa. La nostra ofensiva s’ha basat a aprofitar aquestes errades del rival: el penal innecessari del porter sobre Sergi Ruiz o la intercepció de Joanet d’una passada arriscada mal feta són els millors exemples perquè ens han facilitat els dos primers gols. I el tercer ha estat una genialitat de Noguera a la passada de Carreras que ha posat la cirera a un partit molt bo. Per mi és important haver fet aquest pas guanyant a un dels millors equips del grup, especialment en atac, però la nostra defensa impecable no els ha deixat pràcticament opcions de fer gol. Així funciona la categoria i així és com es guanyen aquests partits.”\nJoan Noguera Jugador del CE Berga\n“Avui hem fet un bon partit, molt seriós i treballat. Ens enfrontàvem a un dels equips de la part alta i estàvem motivats, amb ganes de sumar contra un equip fort perquè fins ara només ho havíem fet en una ocasió. Portàvem una bona dinàmica de treball però no acabàvem de definir-ho bé ni trobar la victòria però avui ens hem mantingut en aquesta línia i a sobre hem obtingut el premi gran.”\nBerga CE Berga Futbol Joan Noguera Joan Prat Les Franqueses Segona Catalana\nSerenor i efectivitat per mantenir-se en la bona línia (4-0) 22/04/2018


Calendari: Festes de Primavera > Pasqua Florida > Vetlla Pasqual i ritus del Foc Nou\nDe la foscor i el silenci, a la llum i la paraula\nDiferents poblacions, Nit de Dissabte Sant a Diumenge de Ressurrecció\nLa petita foguera, preparada al claustre d'Arles de Tec\nEl pebeter de Castelló d'Empúries\nEncesa del foc i els ciris a Arles de Tec\nEl sacerdot davant del foc nou a Castelló d'Empúries\nRepartiment del foc nou\nPassant pel claustre d'Arles de Tec\nCiris pasquals a Arles de Tec\nEmmarcada dins el cicle de festes de la Pasqua, la Vetlla Pasqual és una cerimònia que, mitjançant la lectura de diversos textos de les escriptures sagrades cristianes, el baptisme o iniciació dels no cristians i el ritus del foc nou, commemora la Resurrecció de Jesucrist.\nLa Vetlla Pasqual és una cerimònia pertanyent al cicle litúrgic cristià de la Pasqua, una de les festes més importants del Cristianisme doncs commemora la Resurrecció de Jesucrist. De fet, la Vetlla Pasqual es considera la festa central de l'any litúrgic cristià. Aquesta cerimònia és, a més a més, una de les més antigues doncs ja es té constància que la celebraven els primers cristians al segle II i III després de la mort de Crist.\nEs celebra a totes les parròquies de la Cristiandat la Nit de Dissabte Sant a Diumenge de Resurrecció, coincidint amb la primera lluna plena de Primavera. El seu significat és ric i complex però la festa vol expressar que la llum sempre venç les tenebres, que quan arriba la Primavera la Natura -que semblava morta- reneix de nou (tot comença de nou) i que, en el context estricte del Cristianisme, Jesús ha ressuscitat.\nEstructura de la Vetlla Pasqual\nLa Vetlla Pasqual tenia originariament tres parts. La primera és la Litúrgia de la Paraula, durant la qual es llegeixen set textos de l'Antic Testament, un text del Nou Testament i l'Evangeli de Resurrecció. Tot seguit es fa la Litúrgia Baptismal: es bateja a tots aquells, infants o adults, que volen entrar a formar part de la comunitat cristiana i es beneeix amb l'aigua sagrada als que ja són batejats. I finalment, es fa la Litúrgia Eucarística: una missa (més curta que l'habitual) amb acaba amb l'entrega de la comunió als assistents (als batejats aquell dia era la primera vegada que rebien la comunió).\nA partir de finals del segle IV, l'Església introduí a la Vetlla Pasqual un pròleg: la cerimònia o ritus del Foc Nou, motiu pel qual en alguns lloc a la Vetlla Pasqual se l'anomena també Ofici del Foc Nou. Es tracta d'una cerimònia provinent de la tradició festiva familiar jueva: el Lucernari, consistent en encendre llànties (els jueus encenen a casa unes llànties el dia de Pasqua, el 14 del mes de Nissan).\nEl ritus del Foc Nou\nEl ritus del Foc Nou comença amb l'encesa d'un foc a l'exterior de l'església, que antigament havia de ser encès amb pedra foguera (precepte que se suprimeix amb la reforma del Concili Vaticà II). Tot seguit, amb les flames de la foguera s'encén el ciri pasqual, un ciri de grans dimensions que duu inscrit una lletra Alfa que simbolitza el Principi, una lletra Beta que simbolitza la fi i al mig, en forma de creu, l'any en curs rodejat amb grans d'encens incrustats.\nEl ciri Pasqual simbolitza el Crist Ressuscitat i la flama i el foc que duu, la llum de Jesucrist. El ciri Pasqual romandrà encès durant cinquanta dies al presbiteri o altar de l'església, fins a Pentecosta.\nAmb la flama del ciri pasqual es van encenent les espelmes o ciris petits que aquest dia duen els assistents a la Vetlla Pasqual, un moment molt especial perquè gràcies a la llum de les centenars de petites espelmes es va progressivament il·luminant l'interior de l'església, que fins aleshores havia romangut a les fosques.\nI és que, de fet, la cerimònia, de la Vetlla Pasqual i el foc nou, vol expressar que, gràcies a la llum que representa la resurrecció de Jesucrist es pot vèncer a les tenebres. Que quan cada any quan arriba la Primavera, la Natura -que semblava morta, com les llavors- sempre reneix amb força per donar nova vida. Que, en definitiva, tot torna a començar.\nAcabada l'encesa de la catifa de ciris i espelmes es procedeix a llegir les lectures de la litúrgia pasqual, a fer els actes baptismals i la missa amb què es clou la Vetlla Pasqual.\nText: Manel Carrera i Escudé, amb informacions de Lluís Solà\nFotografies: Manel Carrera i Escudé, fetes a Arles de Tec, Poblet i Castelló d'Empúries\nEl foc a l'exterior del Monestir de Poblet\nDe l'interior a l'exterior\nÉs probable que en molts indrets, aquesta cerimònia del foc nou s'hagués celebrat, en temps remots, a l'interior de l'església. La flama devia sortir -com ho fa encara a Jerusalem- del lloc on hi ha el monument de Dijous Sant que representa el sepulcre de Jesucrist. El foc encenia primer el ciri pasqual i després s'anava fent arribar als ciris dels fidels dins la mateixa església. El temor a que hi poguessin haver incendis degué fer traslladar la cerimònia a l'exterior.\nVista aèria del Sant Sepulcre de Jerusalem, el dissabte sant\nEl ritus a Jerusalem\nA Jerusalem, la cerimònia del foc nou és especialment intensa a la basílica del Sant Sepulcre . El foc nou surt del lloc on hi ha el sepulcre de Jesucrist i es reparteix entre els qui es congreguen a l'exterior, en un ambient de fervor i excitació, per poder gaudir del foc "sant", que els fidels acosten a totes les parts del seu cos.


Apps de BCNmultimedia\nApps divertides per a nens, famílies i escoles.\nLa llarga experiència de BCNmultimedia en la publicació en formats electrònics i els èxits actuals en la publicació d’e-books i apps d’iOS per a iPad i iPhone, fan de BCNmultimedia un consultor interessant per al gir digital de les editorials.\nLes publicacions en paper de la col·lecció La Bíblia dels Nens (quaderns d’activitats i àlbums de còmics), a més dels DVD, són llicenciades per editorials de tot el món per publicar-les als seus països. Les darreres editorials que han comprat els drets dels títols de La Bíblia dels Nens són Mondadori d’Itàlia i Éditions de l’Emmanuel a França.\nJocs Intel·ligents: Supervivència als Andes. NOVA APP GRATUÏTA!\nSobreviuran la Noemí i el pilot Boris al seu accident a les muntanyes dels Andes?\nLa Noemí i en Boris han hagut de fer un aterratge d’emergència a les muntanyes nevades d’Amèrica del Sud. Allà han descobert animals ben curiosos com els guanacs, els pumes o els còndors. Però el veritable perill que han d’afrontar són els membres de l’escola de supervivència “Vencerem!”. Sense la teva ajuda no se’n sortiran, els pots donar un cop de mà?\nL’aventura és teva!\nJocs Intel·ligents, Nens Intel·ligents\n24 jocs d’enginy perfectament integrats a l’aventura\nJocs educatius per a nens intel·ligents\nEls jugadors ajuden la Noemí i el pilot Boris a superar les dificultats que troben en les seves aventures resolent jocs. Per superar aquestes proves els nois i noies s’hauran de concentrar i fer servir les habilitats bàsiques de la intel·ligència: observació, memòria, lògica, orientació, lingüístiques i musicals.\nPensa diferent, juga diferent\nEls jocs no són mai fruit de l’atzar, ni de la velocitat o les habilitats de manipulació. Estan pensats per a fer-vos passar una bona estona reflexionant, cavil·lant, observant i, en definitiva, treballant les capacitats i destreses que aquest tipus de jocs desenvolupen.\nSupervivència als Andes és per tu: descarrega-la ara!\nNOVA APP! Jocs Intel·ligents: La Porta de l’Atlàntida\nL’avió d’en Boris, on viatjava amb la Noemí, ha hagut de fer un amaratge d’emergència al mig de l’oceà. Afortunadament han pogut arribar a una petita illa habitada per un personatge enigmàtic: el guardià de la porta de l’Atlàntida. Amb el seu ajut els nostres amics tractaran d’arribar a la ciutat perduda. Però els espera un viatge pel fons del mar on hauran de superar molts perills, podran comptar amb el teu ajut?\nLa Porta de l’Atlàntida és per tu: descarrega-la ara!\nNOVA APP! Jocs Intel·ligents: Secrets sota Terra\nTot es misteriós en aquesta aventura d’en Boris i la Noemí. Ni tan sols el seu amic, el doctor Pots, es comporta d’una forma normal. Els seus ajudants estan involucrats en la desaparició de la fòrmula d’un perillós secret científic. I una perillosa organització criminal els persegueix a tots per les ruïnes d’una vella mina de carbó. Podràs salvar els ajudants del doctor Pots i evitar que la fòrmula vagi a parar a mans dels gàngsters?\nEl món depén de tu!\nSecrets sota Terra és per tu: descarrega-la ara!\nDarrera de cada finestra trobaràs una il.lustració d’un episodi de l’Anunciació i el Naixement de Jesús, junt amb una cita de la Bíblia, per ensenyar als teus fills cada dia fins Nadal.\nNOVA APP! Jocs Intel·ligents: Perduts al Desert\nLa Noemí i el pilot Boris estan atrapats al desert de Líbia on l’avió del pilot Boris ha patit un accidentat aterratge. Per sort han pogut refugir-se en un oasi! Allà han coincidit amb d’altres nàufrags del desert i entre tots han de trobar la manera de tornar a la civilització. Però necessitaran que tu els ajudis. Sabràs orientar-te per sortir del desert?\nÀnim, res està escrit!\nPerduts al Desert és per tu: descarrega-la ara!\nNOVA APP GRATUÏTA! Jocs Intel·ligents: Les Aventures de Noemí i el Pilot\n4 aventures trepidants i divertides en dibuixos animats\n96 jocs d’enginy perfectament integrats a l’aventura\nLes Aventures de Noemí i el Pilot és per tu: descarrega-la ara!\nJocs Intel·ligents: Robots de l’Espai. NOVA APP GRATUÏTA!\nL’avió on en Boris i la Noemí viatjaven ha estat abduït per una base mòbil intergalàtica. Allà els nostres amics han conegut extraterrestres de tota la galàxia. El comandant Mamba els ha demant ajuda per desactivar quatre robots que s’han tornat bojos i amenacen la seguretat de la nau. Però no se’n surten, els donaràs un cop de mà?\nSom-hi, posa’t a la feina!\nRobots de l’Espai és per tu: descarrega-la ara!\nNOVA APP! Jocs Intel·ligents: La Ruta de la Seda\nEn el seu primer viatge, la Noemí i el pilot Boris han hagut de fer un aterratge d’emergència en les terres misterioses de la ruta de la seda. Per tornar al seu país hauran de recórrer la ciutat enterrada, fer una ruta per l’estepa solitària i trobar la sortida del país del suc de fruites. Podràs ajudar-los a superar tots els perills que els esperen?\nVinga, compten amb tu!\nLa Ruta de la Seda és per tu: descarrega-la ara!\nNOVA APP! Jocs Intel·ligents: Trampa Papú, aventures emocionants i jocs d’enginy\nEn Boris i la Noemí han fet un aterratge d’emergència en una illa papú. L’illa és molt perillosa perquè és habitada per pirates que n’han expulsat els seus habitants: els papús. Però els papús volen tornar i han omplert l’illa de trampes per capturar els pirates. Podràs ajudar els nostres amics a esquivar les trampes papús i no caure en mans dels pirates?\nDe tu depén que ho aconsegueixin!\nTrampa Papú és per tu: descarrega-la ara!\nPregària Diària de la Bíblia dels Nens\nEls meus primers jocs de la Bíblia\nBCNmultimedia és una editorial fundada l'any 1994 que publica videojocs, vídeos, apps per a mòbils i llibres per a nens i nenes de 3 a 13 anys. Els seus continguts són jocs intel·ligents, materials didàctics sobre art i còmics, jocs i pel·lícules sobre la Bíblia.\nBCNmultimedia crea també projectes per a institucions culturals. Ven els drets dels seus títols en línia i en paper a altres institucions culturals d'arreu del món. I ofereix serveis de consultoria a editorials que vulguin fer el salt a l'edició electrònica.\nBCNmultimedia aposta per uns continguts intel·ligents i culturalment enriquidors per als infants.


Premi Ramón Batalla del FitCarrer de Vila-real\nEl guardó, atorgat pel FitCarrer de Vila-real, s’entrega a una entitat o persona que amb la seua feina ha contribuït a la documentació, investigació, promoció o/i difusió de les Arts de Carrer.\nEnguany s’ha lliurat este premi a la FAI AR (Formation Avancée Itinérante des arts de la Rue: Formació Avançada i Itinerant de les Arts de Carrer de Marsella) com a model pioner en tota Europa de centre de formació superior en Arts de Carrer dedicada exclusivament a la creació en espais públics. “Una escola que aposta per una formació reglada i acadèmica sobre les arts de carrer” segons ha recordat el regidor de Cultura, Alberto Ibáñez.\nL’alcalde de Vila-real, Jose Benlloch, ha estat l’encarregat de donar este premi al director de FAI AR, Dominique Trichet, el qual ha fet una presentació del funcionament d’aquest centre de formació i creació de Marsella.\nEl premi Ramón Batalla es van instaurar l’any passat amb l’objectiu de retre homenatge i reconeixement a tots aquells que, des de qualsevol plataforma, ajuden, dia a dia, al creixement i enriquiment de les arts de carrer. El nom del premi és en honor a Ramón Batalla Fortuño un magnífic actor i xanquer de Vila-real que va morir prematurament en 2006.